गुरुंग पहाड़ियों में ऊंचाई पर लगाए थे, भारतीय सेना के विरोध के बाद हटाए
India China Border Dispute Ladakh Update. Follow Chinese People's Liberation Army (PLA) Vs Indian Army News, Videos and Photos On Dainik Bhaskar (दैनिक भास्कर)
भारत-चीन के बीच सीमा विवाद के बीच बॉर्डर से नया डेवलपमेंट सामने आया है। पूर्वी लद्दाख के चुशुल से पार्षद कोंचोक स्टेन्जिन ने बताया कि चीन की सेना ने चुशुल के बफर जोन यानी न्यूट्रल इलाके में चार टेंट लगाए हैं। यह घटना पूर्वी लद्दाख के गुरुंग हिल्स में टेबल टॉप इलाके की है।
काउंसिलर स्टेन्जिन ने बताया कि उन्हें गांववालों ने जानकारी दी थी कि तीन टेंटों को भारतीय सेना के विरोध के बाद हटा दिया गया, जबकि चौथा टेंट हटाए जाने की प्रक्रिया में था। उन्होंने कहा कि चीनी सेना ने दो दिन पहले ही चुशुल के बफर जोन में चार टेंट लगाए। ये डिसएंगेजमेंट एग्रीमेंट का उल्लंघन है। क्या से चिंता की बात नहीं है?
गलवान घाटी की हिंसक झड़प में 20 भारतीय सैनिक शहीद हुए थे
2020 के अप्रैल-मई में चीन ने ईस्टर्न लद्दाख के सीमावर्ती इलाकों में एक्सरसाइज के बहाने सैनिकों को जमा किया था। इसके बाद कई जगह पर घुसपैठ की घटनाएं हुई थीं। भारत सरकार ने भी इस इलाके में चीन के बराबर संख्या में सैनिक तैनात कर दिए थे।
हालात इतने खराब हो गए कि 4 दशक से ज्यादा वक्त बाद LAC पर गोलियां चलीं। इसी दौरान 15 जून को गलवान घाटी में चीनी सेना के साथ हुई झड़प में 20 भारतीय सैनिक शहीद हो गए थे।
झड़प के बाद कई इलाकों को न्यूट्रल जोन बनाया गया 
गलवान घाटी की झड़प के बाद दोनों सेनाओं के बीच कई बार बातचीत हुई। इन चर्चाओं में ये तय किया गया कि गलवान, पैंगोंग त्सो झील के उत्तरी व दक्षिणी किनारे, PP-17 और PP-15 इलाकों को बफर जोन में तब्दील किया जाएगा। यानी इन इलाकों में दोनों में से कोई सेना अपने बंकर या टेंट नहीं लगा सकती।
जिन इलाकों को बफर जोन बनाया गया है, वहां अप्रैल 2020 के पहले ITBP और सेना नियमित रूप से गश्त लगती थी। इसके बाद चीन ने पूर्वी लद्दाख में बॉर्डर के किनारे बड़ी संख्या में सैनिक तैनात करना शुरू कर दिया। अब पूर्वी लद्दाख में करीब 26 ऐसे पेट्रोलिंग पाॅइंट हैं, जहां भारतीय सेना गश्त नहीं लगाती है।
ये खबरें भी पढ़ें...
गलवान पर बड़े झूठ का पर्दाफाश:चीन ने झड़प की वजह और अपने सैनिकों की मौत छिपाई, 38 के बजाय 4 को ही शहीद माना
भारत-चीन के बीच जून 2020 में हुई गलवान झड़प में चीन को भारी नुकसान हुआ था। ऑस्ट्रेलिया की न्यूज साइट 'द क्लैक्सन' ने अपनी एक इन्वेस्टिगेटिव रिपोर्ट में इसका खुलासा किया है। इस रिपोर्ट के मुताबिक पूर्वी लद्दाख में दोनों देशों के सैनिकों के बीच हुए हिंसक संघर्ष में चीन के 38 सैनिक मारे गए थे। चीन गलवान में अपने चार सैनिक मारे जाने की बात ही कबूली थी। पूरी खबर यहां पढ़ें...
दिसंबर 2022 में अरुणाचल में भिड़े थे भारत-चीन सैनिक:चीनी फौज को ज्यादा नुकसान; 6 भारतीय जवान गुवाहाटी में एडमिट
​​​​​​​9 दिसंबर को अरुणाचल प्रदेश में लाइन ऑफ एक्चुअल कंट्रोल (LAC) पर भारत और चीन के सैनिकों की झड़प हुई थी। तवांग सेक्टर में हुई इस झड़प में दोनों तरफ के कुछ सैनिक मामूली रूप से जख्मी हुए। 6 घायल जवानों को इलाज के लिए गुवाहाटी के अस्पताल लाया गया है। रिपोर्ट के अनुसार, चीनी सैनिक तवांग इलाके में भारत के एक पोस्ट को हटाना चाहते थे। पूरी खबर यहां पढ़ें...